cyanic-selkie/wikianc huggingface dataset:
Čārlzs Valdšteins
Dzīve
Valdšteins dzimis ebreju ģimenē Ņujorkā 1856. gada 30. martā. Viņš ieguvis izglītību Kolumbijas Universitē (beidzis 1873. gadā) un studējis arī Heidelbergā (beidzis 1875. gadā). 1880. gadā Valdšteins kļuva par Kembridžas Universitātes klasiskās arheoloģijas pasniedzēju, bet 1883. gadā — par universitātes rektoru. No 1883. līdz 1889. gadam viņš bija Ficviljama muzeja direktors. 1889. gadā Valdšteins tika uzaicināts uz Atēnām kļuva par Karaļa koledžas biedru. 1895. gadā Valdšteins atgriezās Anglijā kā Sleidas tēlotājmākslas profesors Kembridžā; viņš šo amatu ieņēma līdz 1901. gadam. Uzturēšanās laikā Atēnās Valdšteins vadīja Amerikas Arheoloģiskā institūta izrakumus senā Platejas vietā Eretrijā. Viņš, kā apgalvo, ir atradis Aristoteļa kapavietu. Vēlāk Valdšteins izveidoja starptautisku komiteju Herkulānas izrakumu veicināšanai.
1912. gadā viņš Valdšteins iecelts bruņinieku kārtā. 1909. gadā viņš apprecējās ar Florenci. Viņiem piedzima viens dēls un viena meita. 1918. gadā Valdšteins nomainīja savu uzvārdu uz Valstons. Miris 1927. gadā, dodoties kruizā pa Vidusjūru.
1896. gada vasaras olimpiskās spēles
Valdšteins 1896. gada olimpiskajās spēlēs startēja 200 metru šaušanā ar militāro šauteni. Taču viņa iegūtais rezultāts šajā disciplīnā nav zināms.
Jaunrozes iela (Rīga)
Jaunrozes iela ir iela Rīgā, Latgales priekšpilsētā, Dārzciemā. Tā sākas ar strupceļu pie Piedrujas ielas (savienojums ar gājēju celiņu) un noslēdzas krustojumā ar Zeltiņu ielu, kur turpinās caurbraucošs ceļš caur pagalmiem, kurš noslēdzas krustojumā ar Stopiņu ielu. Kopējais ielas garums ir 425 metri.
Ielu savienojumi
Jaunrozes iela krustojas ar šādām ielām:
Macunaga
Macunaga (ja) ir japāņu cilmes uzvārds. Cilvēki ar šo uzvārdu:
Vilkakrogs
Vilkakrogs ir ciems Kaunatas pagastā, Rēzeknes novadā. Atrodas 270 km attālumā no Rīgas.
Ciems klasificējams kā vasarnīcu ciems - lauku apdzīvotā vieta ar kompaktu apbūvi, galvenokārt sezonālu apdzīvotību un vienotu nosaukumu.
Ciema apkārtnē atrodas piemineklis nošautajiem ebrejiem, Rāznas ezers , kempings, viesu māja.
Kevins Bieksa
Kevins Bieksa (dzimis 1981. gada 16. jūnijā) ir kanādiešu hokejists, aizsargs. Pašlaik (2015) Bieksa spēlē Nacionālās hokeja līgas kluba Anahaimas "Ducks" sastāvā.
Spēlētāja karjera
Profesionāļa karjeru Bieksa uzsāka 2003.—04. gada sezonas nogalē, kad debitēja Amerikas hokeja līgas kluba Manitobas "Moose" rindās. 2005.—06. gada sezonā aizsargs debitēja Vankūveras "Canucks" sastāvā, tās rindās aizvadot 39 spēles. Jau nākamajā sezonā Bieksam izdevās nostiprināties komandas sastāvā, kopš 2010. gada viņš pilda "Canucks" kapteiņa palīga pienākumus.
Marverrūda
Marverrūda (fa) bija liela viduslaiku pilsēta Horasānā, pie Murgapas upes, mūsdienās Afganistānas Bādgīsas vilajetā. Mūsdienās tur ir Balamargabas pilsēta, kurā ir atrodamas senās drupas. Viduslaiku Horasānā Marverrūda bija pilsēta uz Murgapas upes piecas vai sešas kāpsles augstāk pa upi no Marvalsahidžanas, kur upe iztek no Garčistānas valsts kalnu reģiona. Marverrūda etimoloģiski nozīmē "Marva uz upes" jeb "Mazā Marva", kas šo pilsētu atšķīra no lielās pilsētas Marvalsahidžanas.
Vēsture
Pilsēta eksistēja jau 5. gadsimtā Sasanīdu impērijas laikā. Par pilsētas dibinātāju uzskata sasanīdu valdnieku Bahramu Guru (valdīja 420—438. gados). Zināms, ka 553. gadā šeit atradās nestoriāņu bīskapa rezidence. 652. gadā, musulmaņu iekarojumu laikā, pilsētas valdnieks Badhams pakļāvās musulmaņiem un saglabāja amatu.
Abasīdu agrīnajā periodā ap 777. gadu Marverrūdu, Talakanu un Guzganu pārvaldīja haridži (agrīnā musulmaņu kopiena, kas nozīmē "separātisti", kuri atteicās no savas uzticības Ali ben Abi Talibam) valdnieks Jusufs al Barms al Takafi. 10. gadsimta musulmaņu ģeogrāfi apraksta Marverrūdu kā plaukstošu pilsētu ar attīstītu lauksaimniecību, piektdienas mošeju, kas celta uz koka kolonnām bazāra (tirgus) centrā. Pilsētai bija pakļauti netālie ciemi Diza un Kasra jeb Dizianafa. 10. gadsimta ģeogrāfs Almukaddasi apgalvoja, ka viņa laikā (ap 680. gadu) šī vieta administratīvi bija atkarīga no Širiem, vietējiem Garčistānas valdniekiem. Arī vietējo iedzīvotāju izskats un runas veids atgādināja Garčistānas kalnu tautas.
Pilsēta attīstījās Seldžuku impērijas laikā. Reģions plauka seldžuku sultāna Malikšaha valdīšanas laikā, kurš kaimiņu pilsētā Pandždihā izveidoja nocietinājumus, un sultāna Sandžara laikā, kurš uzbūvēja Marverrūdas pilsētas mūrus. Taču pilsēta cieta no kariem starp Gurīdiem un Hvarzamšahiem. Marverrūdai, domājams, gāja secen izpostīšana, kādu atnesa mongoļi Marvalsahidžanā, taču šī vieta pārvērtās drupās Timurīdu valdīšanas laikā 14. gadsimtā, kad tā tika pamesta.
2018. gada Tour de France
Tūre sākās nedēļu vēlāk kā ierasts, lai nepārklātos ar 2018. gada FIFA Pasaules kausu.
Sacensībās pirmo reizi uzvarēja Geraints Tomass no . Toms Dimulēns () bija otrais, bet Tomasa komandas biedrs un četrkārtējais tūres čempions Kriss Frūms trešais.
Sagans sesto reizi uzvarēja punktu klasifikācijā, Žiljēns Alafilips (') uzvarēja kalnu klasifikācijā, bet Pjērs Latūrs no ' jauno braucēju klasifikācijā. Komandu klasifikācijā pārākā bija ', bet ' braucējs Denjels Mārtins tika atzīts par visu sacensību cīnītāja balvas ieguvēju.
Izmaiņas
Atšķirībā no iepriekšējām sacensībām, 198. dalībnieku vietā bija 176 braucēji, stājoties spēkā jauniem UCI noteikumiem, kuri samazināja katras komandas dalībnieku skaitu no 9 uz 8.
Ichneumon
Ichneumon ir plēvspārņu ģints no tievvēderlapseņu dzimtas. Tā ir parazītisko plēvspārņu ģints, no kuriem vairākas sugas ir polifāgas (daudzu saimnieku parazīti) un dažas oligofāgas (noteiktas saimnieku dzimtas parazīti) vai monofāgas (parazitē uz vienas saimnieku sugas vai vienas ģints robežās). Sugas ir ar diezgan līdzīgu ķermeņa formu un krāsu, kas rada grūtības sugu diagnostikā. Taču ir diezgan labi attīstīts dzimumdimorfisms un krāsojuma atšķirība starp tēviņiem un mātītēm.
2018. gada Tour de France
Izmaiņas
Tika paziņots, ka pirmajos deviņos posmos trijiem braucējiem, kuri pirmie šķērsos katrā posmā norādītu kilometru, tiks piešķirtas trīs, divas un viena bonusa sekunde. Tas ietekmēja kopvērtējumu, bet ne punktu klasifikāciju.
Komandas
Tā kā Tour de France bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. 6. janvārī sacensību organizators Amaury Sport Organisation (ASO) nosauca četras UCI profesionālās kontinentālās komandas, kas saņēmušas uzaicinājumu piedalīties sacensībās. Tās bija Francijas komandas ', ', ' un Beļģijas komanda '; visas tās jau iepriekš bija startējušas šajās sacensībās. Komandu prezentācija notika 5. jūlijā, divas dienas pirms atklāšanas posma Larošā pie Jonas.
Ichneumon
Ekoloģija
Lielāka daļa no Ichneumon pārstāvjiem ir endoparazitoīdi, kas uzbrūk lielo zvīņspārņu kūniņām. Ja saimnieks (zvīņspārņa kūniņas) tiek parazitēts, tas pārstāj augt, bet parazītiskais Ichneumon kāpurs pretēji - sāk attīstīties, izmantojot saimnieka resursus. Dažas Ichneumon sugas nogalina savus saimniekus (idiobionti). Daži citi Ichneumon (Ichneumon eumerus, Ichneumon caloscelis) uzbrūk saimnieka kāpuriem, ļaujot tiem attīstīties tālāk (koinobionti). Polifāgās sugas parasti ir idiobionti.
2018. gada Tour de France
Komandas
Jaunie UCI noteikumi samazināja katras Lielās tūres komandas dalībnieku skaitu no 9 uz 8, tāpēc kopējais dalībnieku skaits bija 176, ierasto 198 vietā. 35 no dalībniekiem tūrē startēja pirmoreiz. Braucēji pārstāvēja 30 valstis. Septiņām valstīm bija vairāk kā 10 pārstāvji: Francijai (35), Beļģijai (19), Nīderlandei (13), Itālijai (13), Spānijai (11) un Vācijai (11). Vidējais braucēja vecums bija 29,37 gadi, sākot ar 21 gadu veco Eganu Bernalu (') un beidzot ar 40 gadus veco Franko Pellicoti ('). Mazākais vidējais vecums bija ' komandai, bet lielākais '.
Ichneumon
Sistemātika un filoģēnija
Pamatojoties uz morfoloģiskiem izmeklējumiem un laboratoriskiem saimnieku izvēles eksperimentiem, Hincs un Horstmans (Hinz & Horstmann) iedalījuši ģinti divās grupās. Pirmā grupā ietilpst polifāgi parazitoīdi, kas pārsvarā uzbrūk pūcīšu dzimtas zvīņspārņiem (retāk citiem zvīņspārņiem), kas iekūņojas dobumos augsnē. Otras grupas saimnieki iekūņojas augsnē vai augos; šie Ichneumon pārstāvji ir parasti oligofāgi vai monofāgi un tie parasti uzbrūk taureņiem (Rhopalocera).
2018. gada Tour de France
Distance un posmi
Pilns maršruts tika paziņots 2017. gada 17. oktobrī. Kopējā sacensību distance 3351 kilometri bija īsākā 21. gadsimtā.
Ļevs Alburts
Ļevs Alburts (en; ru; dzimis Čkalovā) ir ebreju izcelsmes PSRS un ASV starptautiskais lielmeistars šahā (1977).
Biogrāfija
1979. gadā Rietumvācijā starptautiskā šaha turnīra laikā lūdzis politisko patvērumu, pēc tam pārcēlies uz dzīvi ASV. Trīs reizes uzvarējis ASV šaha čempionātos (1984, 1985, 1990). 1982. gadā uzvarējis starptautiskajā šaha turnīrā Reikjavikā. Divas reizes piedalījies Pasaules šaha čempiona nosaukuma izcīņas starpzonu turnīros, kuros 1985. gadā ieņēmis 8. vietu, bet 1987. gadā palicis 13. vietā. Divas reizes uzvarējis ASV atklātajos šaha čempionātos (1987, 1989).
Pārstāvējis ASV komandu Pasaules šaha olimpiādēs, kurās piedalījies 3 reizes (1980-1984). Komandu vērtējumā izcīnījis 2 bronzas (1982, 1984) medaļas.
Beidzis Odesas Valsts universitātes fiziskās kultūras fakultāti. Pazīstams kā šaha atklātņu teorētiķis, sarakstījis grāmatas par atklātņu teoriju. FIDE vecākais treneris kopš 2004. gada.
Bertolds Englišs
Bertolds Englišs (de; Čehijas Silēzija —  Vīne) bija Austrijas šahists.
Djegu Kosta
Djegu da Silva Kosta (pt; dzimis ) ir Spānijas futbolists, spēlē uzbrucēja pozīcijā, Spānijas futbola izlases dalībnieks.Kopš (2022) spēlē Anglijas Premjerlīgas klubā Vulverhemptonas "Wanderers".
Profesionāļa karjeru uzsācis Portugāles klubā Braga. 2007. gadā parakstīja līgumu ar Spānijas La Liga klubu Atlético Madrid, tomēr vairākas reizes ticis izīrēts citiem klubiem, līdz 2010. gadā atgriezās kluba pamatsastāvā. Madrides kluba sastāvā ieguvis divus UEFA Superkausus (2010, 2012), Spānijas Karaļa kausu. 2014. gadā kļuva par La Liga čempionu.
2014. gada jūlijā pārgāja uz Anglijas Premjerlīgas klubu Chelsea. Anglijas kluba sastāvā kļuva par Premjerlīgas uzvarētāju 2014.—2015. gada un 2016.—2017. gada sezonās. 2017. septembrī tika panākta vienošanās par Kostas atgriešanos Madrides "Atletico", sākot ar 2018. gada janvāri.
Sākotnēji pārstāvējis Brazīlijas izlasi, tomēr 2013. gadā nolēma turpmāk pārstāvēt Spāniju, kuras valsts pilsonību ieguva 2013. gada septembrī.
Sasniegumi
Atlético Madrid
Chelsea
2022. gada FIFA Pasaules kausa kvalifikācija — OFC zona
Okeānijas zonas kvalifikācija tika vairākas reizes pārcelta COVID-19 pandēmijas dēļ. Sākotnēji tika paredzēts formāts, kurā 11 izlases tiktu sadalītas 2 grupās un aizvadītu viena apļa turnīru. Katras grupas divas labākās komadas kvalificētos otrajam posmam, kur tiktu aizvadīti pusfināli un fināls. Okeānijas Futbola konfederācija 2021. gada septembrī lūdza FIFA iespēju aizvadīt kvalifikācijas turnīru 2022. gada martā Katarā. Vēlāk turnīram pieteicās astoņas komandas. Pirmajā posmā jeb grupu turnīrā komandas bija sadalītas divās grupās pa četrām, aizvadot viena apļa turnīru. Divas labākās katras grupas komandas kvalificējās kvalifikācijas finālposmam, kurā aizvadīja pusfinālus un finālu. Fināla uzvarētājs kvalificējās sparpkonfederāciju izslēgšanas spēlei (play-off), kur tikās ar CONCACAF zonas 4. vietas ieguvējiem.
Par Okeānijas zonas kvalifikācijas uzvarētāju kļuva Jaunzēlande, bet izslēgšanas spēlē piekāpās Kostarikai un finālturnīram nekvalificijās.
Komandas
Sākotnēju visas 11 Okeānijas zonas izlases pieteicās kvalifikācijai. savu dalību atsauca ASV Samoa un Samoa futbola izlases. dalību atsauca arī Tonga.
A grupa
Piezīmes:
Karabulaka
Karabulaka (ru, inh) ir pilsēta Krievijā, Ingušijā.
Pilsēta atrodas pie Sunžas upes (Tereka pietekas), 20 km uz ziemeļiem no republikas galvaspilsētas Magasas.
Barouzs
Barouzs var būt:
Kiuti
Kiuti ir ciems Ciblas novada Zvirgzdenes pagastā. Atrodas pagasta rietumu daļā 5 km no pagasta centra Zvirgzdenes, 12 km no novada centra Blontiem un 215 km no Rīgas.
Ismoila Somonī smaile
Ismoila Somonī smaile (tg) ir augstākais kalns Tadžikistānā, viena no Pamira augstākajām virsotnēm. Izvietojusies masīva ziemeļdaļā Zinātņu Akadēmijas grēdā vietā, kur tā savienojas ar Pētera I grēdu. Nogāzēs bieza firna un ledus sega; austrumu nogāzē sākas Fedčenko šļūdoņa zari.
Smaile atrodas grūti pieejamā vietā un, lai arī Pamira centrālā daļa pētīta kopš 1876. gada, augstākā virsotne tika noteikta tikai 1932. gadā, jo ilgi tā tika jaukta ar 1913. gadā atklāto 20 km tālāk dienvidos esošo 6602 m augsto Garmo smaili. Jaunatklātajai smailei, kas bija Padomju Savienības augstākā virsotne, tika piešķirts Staļina smailes vārds par godu Josifa Staļina 55 gadu jubilejai un tajā pirmajai uzkāpšanai 1933. gadā tika izveidota speciāla vienība no PSRS labākajiem alpīnistiem.
Pēc Staļina personibas kulta beigām 1962. gadā kalns tika pārdēvēts par Komunisma smaili un tas kā pasaules 50. augstākā virsotne kļuva par iecienītu alpīnistu mērķi. 1998. gadā kalns tika pārdēvēts tagadējā vārdā par godu pirmās tadžiku valsts dibinātājam 9. gadsimtā Ismoilam Somonī.
Heijoka
Sabiedriskā nozīme
Uzskata, ka heijoku dabā ir darīt visu pretēji nekā pieņemts. Tas izpaužas kā dažādu nodarbju veikšana atpakaļgaitā vai citā netradicionālā veidā. Piemēram, ja trūkst ēdiena, heijoka var sūdzēties, cik pieēdies viņš ir. Unikāls piemērs ir pazīstamais heijoka, iesaukts par "iztaisnotāju", kurš mēdza skraidīt visapkārt ar āmuru rokā un mēģināja iztaisnot apaļas vai izliektas virsmas, piemēram, bļodas, olas un riteņus. Heijokas simbolizē un attēlo daudzus svēto rietumu pērkona būtņu aspektus. Viņu satīriskā uzvedība uzdod svarīgus jautājumus un norāda uz faktiem, kurus citi baidās pieminēt, līdzīgi kā koanas. Viņu auditorija, lasot starp rindiņām, spēj palūkoties uz lietām no cita skatpunkta.
Galvenā heijoku funkcija ir darboties kā spogulim, kas balansē vispārējo emocionālo nostāju. Viņi provocē smieklus, citiem esot izmisumā, vai veicina bailes un haosu, kad cilvēki jūtas pašapmierināti. Tas neļauj cilvēkiem uztvert sevi pārāk nopietni vai pārvērtēt savus spēkus. Heijokām ir svarīga loma arī cilšu noteikumu veidošanā. Sabiedrības normu neierobežoti, viņi spēj pārkāpt dažādus tabu un kritizēt iedibinātās paražas. Paradoksālā kārtā, tas palīdz noteikt robežas, noteikumus, ētikas un morāles vadlīnijas. Heijokas ir vienīgie, kas var analizēt sensitīvas tēmas. Viņi izmanto satīru, lai iztaujātu svēto zināšanu nesējus vai pie varas esošos.
Pērkona gars
Lakotu mitoloģijā par heijoku (heyókȟa) reizēm sauc arī pērkona un zibens garu. Uzskata, ka viņš izmanto vēju kā vālīti, kas sit pērkona bungas. Viņa emocijas ir pretējas ierastajam: viņš smejas, kad ir skumjš, un raud, kad ir laimīgs, aukstums liek viņam svīst, bet karstums liek drebēt. Mākslā pērkona garu attēlo ar diviem ragiem, kas liecina, ka viņš saistīts arī ar medībām. Dažās vīzijās gars tiek pieminēts arī kā sniega putns, bezdelīga, zirgs, suns, nakts vanags, varde vai spāre.
Vilkariucis
Vilkariucis ir ciems Vectilžas pagastā, Balvu novadā. Atrodas 242 km attālumā no Rīgas.
Maksims Uvarenko
Maksims Uvarenko (dzimis Ventspilī) ir Latvijas futbola vārtsargs, kas šobrīd spēlē Norvēģijas klubā Levanger FK.
2006. gada janvārī Uvarenko parakstīja līgumu ar Čehijas futbola 1. līgas klubu Liberecas "Slovan", nākamajā gadā arī tajā debitējot. Tur viņam bija grūtības iekļūt sastāvā, tāpēc 2010. gada februārī viņš parakstīja līgumu ar Čehijas futbola 2. līgas klubu Jihlavas "Vysočina", cerot kļūt par tā pirmo vārtsargu. 2012. gadā Uvarenko atgriezās savā bijušajā klubā FK Ventspils, ar kuru 2013. gadā kļuva par Latvijas čempionu.
Ziemas svertija
Ziemas svertija (la) ir mainīga paskata augu suga genciānu dzimtas svertiju ģintī, kurai nodala vairākas pasugas.
Augu suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā.
Izplatība
Savvaļā tā ir sastopama Centrāleiropā, Āzijā un Ziemeļamerikas rietumdaļā — strautu malās un avotu izplūdes vietās uz klintīm. Baltijas reģionā ir sastopama ļoti reti, pārsvarā purvos, skrajos un purvainos mežos, kā arī avotainās palieņu pļavās. Salīdzinoši blīvākais atradņu apvidus Baltijā ir Igaunijā — Emajegi baseina upju palienēs. Latvijā ziemas svertija ir sastopama ļoti reti — tā 1955. gadā tika konstatēta netālu no Kuldīgas, taču atradnes vietā tika veikti kūdras izrakumi, tādējādi iznīcinot tobrīd vienīgo zināmo auga atradnes vietu. Šo sugu uzskatīja par izzudušu valsts teritorijā līdz 2004. gadam, kad to atrada avoksnājā Sudas purva apkaimē.
Morfoloģija
Ziemas svertija ir daudzgadīgs, 20—60 cm garš lakstaugs. Tam ir ložņājošs saknenis, kails, stāvs un augšdaļā zarojošs stublājs.
Augam ir rozetes lapas un stublāja lapas. Rozetes lapas ir olveidīgas, 4—8 cm garas un 2—5 cm platas un tām ir garš, spārnains kāts. Stublāja lapu ir nedaudz, tās ir eliptiskas vai iegareni lancetiskas, 1—3 cm garas un 0,5—1 cm platas, pretējas, sēdošas vai mazliet skaujošas. Visu lapu plātne ir kaila, tām ir gluda mala, strups vai (stublāja lapām) dažreiz smails gals.
Ziedi ir izvietoti skrajā, vairāk vai mazāk piramidālā skarā stublāja un zaru galā. Ziedu kauslapas un vainaglapas ir gandrīz līdz pamatam dalītas 5 daļās. Kauslapas ir zaļas, īlensmailas, aptuveni 0,5—0,8 cm garas. Vainaglapas ir lancetiskas, 0,7—1,2 cm garas, tās ir gari nosmailotas, zili violeti svītrainas. Pie katras vainaglapas pamata atrodas divas nektāra bedrītes ar melnsarkanām bārkstīm. Auglis ir olveidīga, 1—1,5 cm gara divvāršņu pogaļa.
Zied jūlija beigās un augustā.
Šļukumi
Šļukumi ir ciems Alūksnes novada Jaunlaicenes pagastā. Atrodas pagasta ziemeļu daļā 3 km no pagasta centra Jaunlaicenes, 20 km no novada centra Alūksnes un 186 km no Rīgas.
Apdzīvotā vieta atrodas netālu no autoceļa A2, Zvirgzdupītes krastā.
Kondoza (upe)
Kondoza (fa, fa), augštecē arī Bāmijāna un Surhaba ir 420 kilometrus gara upe, Amudarjas kreisā krasta pieteka Afganistānas ziemeļos.
Iztece - Bābas kalnos, Bāmijānas vilajetā. Augštecē tek austrumu-ziemeļaustrumu virzienā. Upes augštecē tās krastos atrodas Bāmijāna un Bāmijānas Budas statujas. Apmēram pēc 50 kilometriem upe pagriežas uz ziemeļiem un šķērso Hidukušu. Tās krastos atrodas Polehomrī un lejtecē Kondoza.
Kvītaines pareizticīgo baznīca
Kvītaines Lielmocekļa Soluņas Dmitrija pareizticīgo baznīca ir Latvijas pareizticīgās baznīcas dievnams, kas atrodas Ludzas novada Blontu pagasta Plaudišos, pie valsts autoceļa V507 (Seļekova – Degļova – Goliševa).
Kvītaines draudze dibināta 1828. gadā, atdalot to no Mihalovas draudzes. Kvītaines baznīca uzcelta no 1930. līdz 1936. gadam. Pie baznīcas ierīkota kapsēta. 2009. gadā baznīca apzagta, vienu no nozagtajām svētbildēm 2019. gadā tika atgūta.
Sakaru banka
Akciju sabiedrība «Sakaru banka» bija 1991. gadā dibināta Latvijas banka. Tā pārtrauca savu darbību 1997. gadā, kad Latvijas Banka tai atsauca licenci. 2002. gadā tika uzsākts tās maksātnespējas process.
Vēsture
Banka tika dibināta.
«Sakaru bankai» tika pievienota komercbanka «Dālderis». Lēmums apvienoto banku veidot uz «Sakaru bankas», nevis «Dāldera», bāzes bija saistīts ar to, ka «Sakaru banka» jau bija saņēmusi licenci privatizācijas sertifikātu operācijām. Tā bija pirmā komercbanku apvienošanās Latvijā kopš neatkarības atjaunošanas.
1996. gada jūnijā Latvijas Banka ierobežoja «Sakaru bankas» darbību sakarā ar vairāku prasību nepildīšanu, tai skaitā nepietiekamo pašu kapitālu (700 000 latu nepieciešamo 1 000 000 latu vietā). Šī iemesla dēļ banka septembrī pārdeva savas filiāles «Hipotēku un zemes bankai», līdz ar privātpersonu noguldījumiem 1,3 miljona latu apmērā.
Latvijas Banka atņēma «Sakaru bankas» darbības licenci un iesniedza tiesā pieteikumu par bankas likvidāciju. Licences atsaukšanas brīdī tās lielākais akcionārs (aptuveni 17% akciju) bija ASV uzņēmums HT Trading, tās prezidents bija Vilnis Edvīns Bresis. Rīgas apgabaltiesa atzina banku par likvidējamu un iecēla zvērinātu advokātu Jāni Briģi par bankas likvidatoru. bankas akcionāri ārkārtas pilnsapulcē pieņēma lēmumu uzsākt bankas pašlikvidāciju un iesniedza apelāciju, cerot pašiem iecelt bankas likvidētājus. LR Augstākās tiesas Civillietu palāta atkārtoti pasludināja «Sakaru banku» par likvidējamu, un iecēla Jāni Briģi par bankas likvidatoru.
Finanšu un kapitāla tirgus komisija (FKTK) iesniedza Rīgas apgabaltiesā likvidējamās «Sakaru bankas» pieteikumu atzīt to par maksātnespējīgu. banka tika pasludināta par maksātnespējīgu un tika uzsākta tās bankrota procedūra.
Kondo
Kondo (近藤 vai 今藤 "tuvu vistērijām") ir japāņu cilmes uzvārds, lai gan tas ir sastopams arī citās valodās. Cilvēki ar šo uzvārdu:
Bižu ezers
Bižu ezers (arī Bižas ezers, Beizagola ezers) ir caurteces ezers Rēzeknes novada Griškānu pagastā. Izvietojies pagasta ziemeļaustrumos uz robežas ar Cirmas pagastu. Krasti slīpi, lēzeni; dibens smilšains, granšains, dūņains, dūņu slānis >3 m. Ietek 7 strauti un grāvji, iztek strauts uz Dudinkas ezeru dienvidrietumos. Mīt rauda, plaudis, asaris, līdaka, plicis, zutis. Ir peldvieta, atpūtas vieta. Gar ezera dienvidu krastu iet autoceļš A12, gar ziemeļu galu — dzelzceļa līnija Rēzekne—Zilupe.
Amfipole
Amfipole bija Senās Grieķijas, vēlāk Senās Romas, pilsēta Maķedonijā.
Šalupinki
Šalupinki ir ciems Ciblas novada Zvirgzdenes pagastā. Atrodas pagasta centrālajā daļā 7 km no pagasta centra Zvirgzdenes, 9 km no novada centra Blontiem un 229 km no Rīgas.
Apdzīvotā vieta atrodas Lielā Ludzas ezera krastā. Ciemā atrodas valsts kultūras piemineklis Ķīšu kalns.
Vilkāji
Vilkāji ir ciems Turku pagastā, Līvānu novadā. Atrodas 172 km attālumā no Rīgas.
Apdzīvotā vieta atrodas pie autoceļa V755.
Katajama
Katajama (ja) ir japāņu cilmes uzvārds. Cilvēki ar šo uzvārdu:
Laikdales daudzpiekļuve
Laikdales daudzpiekļuve vai TDMA (en) ir laikā nodalīta vairāku lietotāju piekļuve kopīgam fiziskam resursam. Visi lietotāji izmanto vienu frekvenci, bet katram lietotājam tiek izdalīta sava laiksprauga, kad tas drīkst sūtīt vai saņemt informāciju. Lietotāji secīgi pārraida katrs savā laika sprīdī, iegūstot virtuāli vienlaicīgu piekļuvi radio resursam. Laikdales daudzpiekļuve tiek izmantota GSM.
Darbības princips
Laikspraugas tiek sagrupētas kadros (en), kas GSM kadrā ir astoņas. Kadri periodiski atkārtojas. Katrs lietotājs reizi kadrā iegūst savu pārraides intervālu. Tā kā kadri atkārtojas visu laiku, katrs lietotājs iegūst savu nepārtrauktu pārraides kanālu.
Jana
Jana var būt:
Ģula Makovecs
Ģula Makovecs (hu; Arada — 1903. gads Budapešta) bija Ungārijas šahists un žurnālists.
Biogrāfija
1880. gadu beigās un 1890. gadu sākumā bijis viens no Ungārijas vadošajiem šahistiem. 1890. gadā uzvarējis Grācas šaha turnīrā, apsteidzot Johanu Baueru, Emanuelu Laskeru un Georgu Marko. 1892. gadā Drēzdenē 7. Vācijas šaha kongresā dalījis 2.-3. vietu ar Moricu Porgesu (uzvarējis Zīgberts Tarrašs). 1893. gadā Budapeštā uzvarējis mačā Režē Čarouseku ar 3½:2½.
Beidzis Budapeštas universitātes juridisko fakultāti. No 1889. līdz 1895. gadam izdevis un rediģējis pirmo ungāru šaha laikrakstu Budapesti Sakkszemle. 1889. gadā bijis arī viens no Budapeštas šaha biedrības dibinātājiem. Miris 1903. gada decembrī.
Genādijs Židko
Genādijs Židko (ru, dzimis, miris ) bija Krievijas Federācijas ģenerālpulkvedis, Austrumu kara apgabala pavēlnieks (2018—2021). Krievijas bruņoto spēku kontingenta štāba priekšnieks Sīrijas pilsoņu karā (2016). Krievijas 2022. gada iebrukuma Ukrainā laikā viņš no jūnija līdz oktobrim bija Krievijas bruņoto spēku Apvienotā grupējuma pavēlnieks "speciālās militārās operācijas zonā" (командующий Объединённой группировкой войск Вооружённых Сил России в зоне специальной военной операции).
Neapoliešu valoda
Neapoliešu valoda (neapoliešu: lengua napulitana, napulitane) ir galvenokārt Itālijas Abruco, Apūlijas, Bazilikatas, Lacio, Kampānijas, Markes un Molizes reģionos izplatīta romāņu grupas valoda, ko prot no aptuveni 5 līdz 8 miljoniem cilvēku. Valodai Itālijā nav oficiāla statusa un tā netiek pasniegta skolās. Visos minētajos reģionos lielākajā daļā dzīves jomu dominē itāļu valoda, taču neapoliešu valoda tiek aktīvi lietota sadzīvē. Tajā sarakstīti arī vairāki mākslas darbi, piemēram, dziesma ar Džovanni Kapuro vārdiem O Sole Mio. Valoda nereti tiek uzskatīta par itāļu valodas dialektu, taču neapoliešu valoda ir pietiekami leksiski un gramatiski atšķirīga no itāļu valodas, lai pamatotu tās atsevišķumu.
Genādijs Židko
Dzīvesgājums
Dzimis 1965. gadā Sirdarjas apgabala Jangiabadas ciemā. 1987. gadā absolvēja Taškentas Augstāko tanku komandieru skolu un dienēja 27. gvardes motorizēto strēlnieku divīzijā Volgas un Volgas-Urālu militārajā apgabalā. Pēc PSRS sabrukuma piedalījās Tadžikistānas pilsoņu karā, 1997. gadā absolvēja Maļinovska Bruņutanku spēku militāro akadēmiju, 2007. gadā Ģenerālštāba akadēmiju. Bija Volgogradas 20. gvardes motorizēto strēlnieku divīzijas komandieris (2007—2009), 20. gvardes armijas komandiera vietnieks (2009—2011), 6. armijas komandiera pirmais vietnieks (2011—2015), 2. gvardes armijas komandiera pirmais vietnieks (2015—2016), 2. gvardes armijas komandieris (2016—2017).
Neapoliešu valoda
Vēsture
Neapoliešu valoda ir indoeiropiešu saimes romāņu grupas valoda. Tā attīstījusies no latīņu valodas un saņēmusi substrātu no osku, umbru un sengrieķu valodām, kuras tika runātas Apenīnu pussalas dienvidos pirms romanizācijas. Senākā liecība par neapoliešu valodu, Kampānijas plāksnes, tiek datētas ar m.ē. 960. gadu, un to saturs ir sekojošs:"'Sao ko kelle terre, per kelle fini que ki contene, trenta anni le possette parte Sancti Benedicti'"Teksts liecina par daļēju latīņu valodas ģenitīva (Sancti Benedicti) saglabāšanos vēl līdz šim laikam (mūsdienu neapoliešu valodā nav locījumu, to funkciju aizstāj prievārdi), kā arī par iespējamu grieķu valodas ietekmi rakstības veidošanā — burta k lietojums ir vēsturiski visai netipisks romāņu valodu pierakstā.
Ādolfs Preiss
Ādolfs Preiss (, dzimis, miris ) bija vācbaltiešu izcelsmes Kurzemes mācītājs.
Neapoliešu valoda
Vēsture
1305. gadā Dante saraksta De vulgari eloquentia, kurā apraksta dažādās Apenīnu pussalā runātās valodas, un neapoliešu valoda tiek saukta par apūliešu valodu — visticamāk, tāpēc, ka tolaik ietekmīgākā valsts pussalas dienvidos bija Apūlijas un Kalabrijas hercogiste. Neapoles karaliste, kura šīs valodas "epicentru" pārnesa uz Neapoli, rodas tikai 1302. gadā. 1339. gadā top Džovanni Bokačo darbs Epistola napoletana jeb "Neapoles vēstule", pirmais prozas darbs Apenīnu pussalā, kas sarakstīts valodā, kas nav ne latīņu, ne toskāniešu (tolaik prestiža valoda, kura vēlāk kļūst par mūsdienu itāļu valodu). "Faccimote adunqua, caro fratiello, a saperi, che lo primo juorno de sto mese de Deciembro Machinti filliao, e appe uno biello figlio masculo, cha Dio nce lo garde, e li dea bita a tiempo, e a biegli anni."
Ādolfs Preiss
Mācītāja Jēkaba Preisa (1729-1791) dēls. Mācījies ģimnāzijā Jelgavā un studēja Getingenē. No 1790. gada tēva vietā - Liepājas vācu mācītājs. No 1810. līdz 1818. gaam - Grobiņas diecēzes prāvests.
Genādijs Židko
Dzīvesgājums
2016. gadā ģenerālmajors Židko piedalījās Sīrijas pilsoņu karā, būdams tur izvietoto Krievijas Federācijas Bruņoto spēku štāba priekšnieks. No 2017. līdz 2018. gadam viņš bija Krievijas Federācijas Bruņoto spēku Ģenerālštāba priekšnieka vietnieks. 2018. gadā viņu paaugstināja par ģenerālleitnantu un iecēla par Austrumu militārā apgabala komandieri. 2020. gadā paaugstināja par ģenerālpulkvedi un 2021. gadā iecēla par Krievijas aizsardzības ministra vietnieku — Krievijas Federācijas Bruņoto spēku Galvenās militāri politiskās direkcijas vadītāju.
Kad pēc Krievijas bruņoto spēku militārajām neveiksmēm Krievijas iebrukumā Ukrainā 2022. gada jūnijā armijas ģenerāli Dvorņikovu atstādināja no Krievijas BS virspavēlnieka amata Ukrainā, viņa vietu ieņēma Genādijs Židko. Ukrainas bruņoto spēku pretuzbrukuma laikā 8. oktobrī viņu nomainīja armijas ģenerālis Sergejs Surovikins.
Neapoliešu valoda
Vēsture
1954. gadā Itālijā sāk pārraidi valsts televīzija RAI, kura pārraidīja saturu tikai itāļu valodā, tādējādi attālinot valsts iedzīvotājus no savām dzimtajām valodām un aizsākot neapoliešu valodas pakāpenisku norietu. Tomēr starp Itālijā runātajām neoficiālajām valodām, neapoliešu valoda ir valoda, kuras lietojums saglabājies vislabāk, piemēram, Kampānijas reģionā aptuveni 60% cilvēku ikdienā runā galvenokārt neapoliešu valodā.
Variācijas
Neapoliešu valodai ir relatīvi plašs izplatības areāls, kas sekmējis dažādu dialektu un izlokšņu rašanos konkrētos reģionos. Valodai ir sekojoši dialekti :
Abruco dialekts
Dialekta izplatības areālu aptuveni ierobežo Aso upe ziemeļos, rietumos iedomāta taisna līnija starp Askoli Pičeno un Avecāno, un dienvidos — robeža ar Molizes reģionu. Dialekta atšķirību no prestižā, tas ir, Neapolē runātā varianta, iezīmē, piemēram, noteiktie artikuli lu, la, li atšķirībā no Neapoles o, a, é, kā arī fonētiskas atšķirības vārda saknē starp vienskaitli un daudzskaitli — piemēram, lu atte (kaķis) vienskaitlī, un li jitte daudzskaitlī. Neapoles variantā šādas atšķirības nav (a jatta/é jatte). Visbeidzot, burtkopa st Abruco dialektā tiek izrunāta kā [ʃt].
Molizes dialekts
Dialekta izplatības areāls sakrīt aptuveni ar reģiona robežu. Biologs Džuzepe Altobello savas dzīves laikā sarakstījis vairākus dzejoļu krājumus Molizes dialektā, pazīstams ir 1917. gadā sarakstītais dzejoļu krājums Da lu fronte. Molizē ir vēsturiskas albāņu un horvātu valodās runājošo kopienas, kuru runa, iespējams, ietekmējusi Molizes dialekta leksiku.
Daunijas dialekts
Runāts Apūlijas reģiona ziemeļos Apūlijas plato un Gargāno pussalas teritorijā, tā izplatības robeža aptuveni sakrīt ar bijušo Kapitanatas reģionu, mūsdienu Fodžas provinci. Dialektam raksturīgi vairāki aizguvumi no arābu valodas, kas vietējā runā ienākuši Sicīlijas emirāta pastāvēšanas laikā. Savdabīga ir Daunijas dienvidu daļā sastopamā skaņas [a] kļūšana par aizmugurējās rindas patskani [æ].
Apūlijas dialekts
Neapoles dialekta skaņai [lː] Apūlijas dialektā atbilst balsīgais retrofleksa slēdzenis [ɖː], piemēram, vārdā acidde [a't̠ʃiɖːə] (neap. aucielle), ar nozīmi "putns". Apūlijas dialekts tiek runāts Apūlijas centrālajā daļā un Bazilikatas ziemeļaustrumos, reģiona administratīvo centru Matēru ieskaitot. Tā izplatības areāla dienvidos, proti, ap Taranto un Ostuni, veidojoties pārejai starp neapoliešu un sicīliešu valodām, sastopamas daudzas sicīliešu valodas Salento dialekta iezīmes.
Lukānijas dialekts
Runāts Bazilikatā un Kalabrijas ziemeļos, kur tas veido pārejas formu starp neapoliešu valodu un sicīliešu valodas kalabriešu dialektu.
Kampānijas dialekts
Kampānijas dialekta izplatības areāls ir vislielākais starp neapoliešu valodas dialektiem. Kampānijas dialekts ir runāts arī Lacio austrumos Frozinones provincē, Fodžas provinces dienvidos, kā arī Tremītu salās Apūlijas ziemeļu krastos. Kampānijas dialekta, un līdz ar to neapoliešu valodas izplatības rietumu robeža atrodas Lacio reģionā, no Gaētas pilsētas dienvidos līdz robežai ar Abruco reģionu, šķērsojot Frozinoni.
Reģiona tālākās dienvidu daļas iedzīvotāju runā sastopamas vairākas sicīliešu valodas iezīmes.
Kampānijas dialekts ietver sevī Neapoles izloksni, kura ir vēsturiski visprestižākā no neapoliešu valodas variācijām, jo tajā sarakstīta lielākā daļa literāro darbu, kā arī tāpēc, ka Neapole ir lielākā Dienviditālijas pilsēta un bijusī Abu Sicīliju karalistes galvaspilsēta.
Oksitānijas pilsētā La Ciotat dzīvo ievērojama Kampānijas dialektā runājoša kopiena.
Ortogrāfija
Neskatoties uz valodas literāro vēsturi, kuru bagātinājuši daudzi rakstnieki un dramaturgi, kā, piemēram, Džambatista Bazile un Eduardo de Filipo, valodai nav standartizētas pareizrakstības sistēmas, taču lielākajā daļā rakstītā teksta dominē viena neoficiāla rakstības sistēma. Ir līdzskaņu redukcijas rezultātā radušās regulāras skaņu sakarības ar itāļu valodu, piemēram, itāļu "nd" neapoliešu valodā atbilst "nn" (lavandaia/lavannara; quando/quanno), skaņai "d" bieži atbilst "r" (rièbbete/debiti), un skaņai "mb" — skaņa "mm" (tamburo/tammuro). Patskaņi neuzsvērtā zilbē gandrīz visos gadījumos kļūst par reducētu patskani [ə], savukārt vārda sākumā pirms nazāla līdzskaņa, kļūst par [ɨ].
Skaņu atveidošana rakstībā lielākoties sakrīt ar itāļu valodas tradīciju, kā arī, gluži kā itāļu valodā, cilmes vārdos nav sastopami burti k, w un x, taču, atšķirībā no itāļu valodas, tiek lietots burts j, ar kuru apzīmē semivokālo skaņu [j]. Turklāt, norādot uz reducētiem patskaņiem vārda beigās, bieži etimoloģisku apsvērumu dēļ tiek lietots apostrofs (').
Teksta piemērs
Zemāk dotas Tēvreizes versijas neapoliešu un itāļu valodās.
Huaiaņa
Huaiaņa (zh, ) ir prefektūras līmeņa municipalitāte Dzjansu provincē Ķīnas austrumos. Līdz 2001. gadam tika dēvēta par Huaijiņu (淮阴, Huáiyīn). Izvietojusies provinces vidusdaļā pie Huaihe upes. Robežojas ziemeļrietumos ar Sucjaņu, ziemeļos — ar Liaņjuņganu, austrumos — ar Jaņčenu un Jandžou, bet dienvidos — ar Aņhui provinci. Bijušā Ķīnas premjerministra Džou Eņlaja un rakstnieka U Čeneņa dzimtā pilsēta.
Vēsture
Huaiaņa izvietojusies Dzjanhuai līdzenumā Huaihes krastā, kuras biežie un neprognozējami pali ietekmējuši pilsētas vēsturi. Municipalitātes teritorijā ir divi lieli ezeri — Hundzehu un Gaojouhu, kas izveidojušies, upei pārplūstot un mainot gultni.
486. gadā cauri šim apvidum tika izrakts kanāls, kas savienoja Huanhe un Jandzi un vēlāk attīstījās par Lielo Ķīnas kanālu. Kanāls deva impulsu reģiona attīstībai, bet atsevišķa Huaiaņas administrācija tika izveidota tikai Minu dinastijas laikā. 1941. gadā tika izveidots Huaijiņas speciālais rajons, kurā ietilpa 10 apriņķi. 1950. gadā blīvi apbūvētajā teritorijā tika izveidota Cjindzjanas (清江, Qīngjiāng) pilsēta. Vēlākos gados pilsētai augot vairāku administratīvo pārkārtojumu rezultātā tika izveidota Huaiaņas municipalitāte, kuras urbanizētajā centrā dzīvo vairāk par 1,5—2 miljoni iedzīvotāju.
Vilki (Dubnas pagasts)
Vilki ir ciems Dubnas pagastā, Augšdaugavas novadā. Atrodas 224 km attālumā no Rīgas.
Ciema apkārtnē atrodas Luknas ezers, vidusskola, viesu māja, pasts, mūzikas un mākslas skola.
Salangas pāreja
Salangas pāreja (fa) ir Hindukuša kalnu pāreja uz Afganistānas Baglānas vilajeta un Parvānas vilajeta robežas 3 878 metru augstumā. Viena no svarīgākājām pārejām valstī, jo savieno Kabulu un Afganistānas ziemeļu reģionus. 1964. gadā ar PSRS palīdzību Salangas pārejas augstākajā daļā tika ierīkots Salangas tunelis.
2015. gada 13. novembra terora akti Parīzē
'''2015. gada 13. novembra terora akti Parīzē''' ir vairāku uzbrukumu virkne Francijas galvaspilsētā Parīzē, kas sākās 2015. gada 13. novembra vakarā. Atbildību par uzbrukumiem 14. novembrī uzņēmās Islāma valsts. Francijas varas iestādes 15. novembra rītā ziņoja, ka tajos nogalināti 129 cilvēki (no kuriem 89 Bataclan teātrī), 352 ievainoti, no tiem 99 — smagi. Valstī ieviests ārkārtas stāvoklis un no 15. novembra Francijā izsludinātas trīs sēru dienas.
Policija sākotnēji ziņoja par 8 uzbrucējiem, kas visi gājuši bojā, vai nu izdarot pašnāvību uzspridzinoties, vai tikuši nošauti. Vēlāk noskaidrojās, ka uzbrukumu veica trīs uzbrucēju grupas — viena pie futbola stadiona, viena SEAT Leon automašīnā brauca pa pilsētu šaujot pa restorāniem un trešā iebruka koncertzālē.
Sākot no 13. novembra plkst. 21.16, Parīzē tika veikti trīs atsevišķi sprādzieni un apšaudes sešās vietās. Trīs sprādzieni notika pie Stade de France stadiona, kurā vairāk nekā 80 000 skatītāju priekšā notika Francijas — Vācijas izlašu futbola spēle. To klātienē skatījās arī Francijas prezidents Fransuā Olands un Vācijas ārlietu ministrs Franks-Valters Šteinmeijers. Ap 21.35 prezidents telefoniski tika informēts par situāciju un no stadiona devās uz Iekšlietu ministriju, kurā notika valdības ārkārtas sapulce.
TV uzrunā īsi pirms pusnakts prezidents Olands Francijā izsludināja ārkārtas stāvokli un slēdza robežas, kas vēlāk tika precizēts kā pastiprinātas robežkontroles ieviešana. Šī bija pirmā reize kopš Otrā Pasaules kara, kad visā Francijā tika izsludināts ārkārtas stāvoklis.
Pēc tam, kad septiņi no Parīzes teroristiem veica pašnāvību un astoto nošāva, policija uzsāka aktīvu līdzzinātāju meklēšanu. Lai palīdzētu policijai nodrošināt kārtību, Parīzes ielās tika izvietoti 1500 karavīri.
Kilkeni grāfiste
Kilkeni grāfiste (en, ga) ir grāfiste Īrijā, Lenseras provincē. Kilkeni grāfistes pārvaldes centrs atrodas Kilkeni. grāfistē dzīvoja 103 685 iedzīvotāji.
2015. gada 13. novembra terora akti Parīzē
Terora uzbrukumi notika par spīti tam, ka drošības iestādes Francijā strādāja pastiprinātā režīmā jau kopš 2015. gada janvāra terora uzbrukumiem Francijā un nedēļu pirms uzbrukumiem tika ieviestas pārbaudes uz robežām, gatavojoties 30. novembra ANO Klimata konferencei Parīzē.
Stade de France
Pie Stade de France nacionālā stadiona tika sarīkoti trīs pašnāvnieku sprādzieni, kurus varēja dzirdēt ne tikai stadionā, bet arī spēles TV tiešraidē.
Lai arī komandu treneri tika informēti par uzbrukumiem, tika izlemts spēlētājiem neko neteikt un turpināt spēli. Spēlē Francija uzvarēja ar 2—0. Informācija par ārpusē notiekošo pienāca neskaidra, jo stadionā ir slikta mobilo sakaru kvalitāte. Apmeklētāji netika informētāji par notiekošo, lai neradītu lieku paniku. Pēc spēles beigām 80 000 skatītāju tika organizēti evakuēti no stadiona pa trim izejām.
Slaktiņš Bataclan teātrī
Asiņainākais uzbrukums tika īstenots Bataclan teātrī, kurā notika rokmūzikas koncerts. Ar AK-47 bruņoti uzbrucēji šeit apšāva koncerta apmeklētājus.
Parīzes 11. rajonā uz Boulevard Voltaire esošajā teātra ēkā, kas pārvērsta par koncertzāli, notika ASV rokgrupas Eagles of Death Metal koncerts, kuru skatījās ap 1500 cilvēku. Apmēram stundu pēc koncerta sākšanās ēkā iegāja četri ar AK-47 bruņoti vīrieši, un ar saucieniem Allahu akbar sāka šaut cilvēkos. Šaušana turpinājās apmēram 20 minūtes, ļaujot uzbrucējiem vairākas reizes pārlādēt ieročus.
Ap 22.00 uzbrucēji sagrāba 60 -100 ķīlnieku grupu, kurus sāka nogalināt dažas stundas vēlāk. Apmēram plkst. 00.15 14. novembra rītā policija iebruka teātrī. Policijas akcija turpinājās līdz 00:58, un tās laikā divui no uzbrucējiem detonēja pašnāvnieku jostas, bet trešo nošāva policija.
Uzbrucēji
14. novembrī tika arestēti seši terorista Omāra Mostefai ģimenes locekļi.
Reidos Beļģijā tika arestēti vairāki saistībā ar Parīzes uzbrukumiem aizdomās turētie. Uzbrukumā izmantotās automašīnas bija noīrētas Beļģijā. Tās noīrējušais bija Beļģijā dzīvojošs Francijas pilsonis, šis vīrietis un divi līdzbraucēji tika arestēti pie Beļģijas robežas.
Vierņi
Vierņi ir ciems Ciblas novada Zvirgzdenes pagastā. Atrodas pagasta rietumu daļā 3.5 km no pagasta centra Zvirgzdenes, 10 km no novada centra Blontiem un 218 km no Rīgas.
Apdzīvotā vieta atrodas pie autoceļa V600.
Rihards Zorge
Rihards Zorge (de, ru); dzimis, miris ) bija Baku dzimis vācu izcelsmes padomju izlūkdienesta darbinieks.
Beku ģints
Bekas (Boletus) ir beku dzimtas sēņu ģints, kura satur vairāk kā 250 sugu, no kurām ap 50 atzītas par ēdamām. Lielā sugu skaita dēļ un pēc ģenētiskās saderības 2014./2015. g. no tās tika izdalītas vēl vairākas radnieciskas ģintis (piemēram, Caloboletus, Rubroboletus, Aureoboletus), daļa sēņu tika pārceltas uz citām ģintīm un šīs reformas rezultātā no 12 Latvijā atrastajām beku ģints sugām pie tās pieskaita vairs tikai 4 baravikas. Tomēr vairums pieejamo publisko avotu ir izdoti pirms šī laika vai pārraksta vecos izdevumus, tāpēc vecā sistemātika pagaidām ir pieejamāka par jauno.
Ekoloģija
Bekas veido mikorizu ar skuju un lapu kokiem, no tām baravikas visbiežāk ar eglēm, priedēm, bērziem, ozoliem. Aug mežos, retāk parkos vai pie atsevišķiem kokiem. Augļķermeņi pārsvarā parādās no jūlija līdz septembrim, labvēlīgos klimatiskos apstākļos no maija līdz novembrim.
Kaspars Svārups
Kaspars Svārups (dzimis ) ir Latvijas futbolists, uzbrucējs, Latvijas U21 futbola izlases dalībnieks. Kopš 2020. gada spēlē Serbijas Superlīgas komandā FK Bačka.
Žozefs Fontēns
Žozefs Fontēns (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Fontēns 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Kāda laimīga dzīve
"Kāda laimīga dzīve" ir vācbaltiešu mācītāja, etnogrāfa, novadpētnieka un sabiedriskā darbinieka Augusta Bīlenšteina autobiogrāfija. Pirmo reizi izdota 1904. gadā izdevniecībā Jonk& Polevski vācu valodā. Grāmatu latviešu valodā 1995. gadā tulkojusi Lūcija Kazeniece.
Vilki (Višķu pagasts)
Vilki ir ciems Višķu pagastā, Augšdaugavas novadā. Atrodas 225 km attālumā no Rīgas.
Cacopsylla
Cacopsylla ir lapblusiņu dzimtas ģints. Tajā ir aprakstītas apmēram 460 sugu. Attīstās uz kokveida divdīgļlapjiem, līdzīgi kā vairāki citi lapblusiņu dzimtas pārstāvji. Lielākā sugu daļa koncentrēta Holarktikas apgabalā, dažas var atrast Afrotropu, Orientālajā un Austrālijas apgabalos.
1981. gada pasaules čempionāts cīņas sportā
1981. gada Pasaules čempionāts cīņas sportā abās cīņas sporta disciplīnās notika šķirti: sacensības grieķu-romiešu cīņā no 28. līdz 30. augustam Oslo (Norvēģija), bet brīvajā cīņā no 11. līdz 14. septembrim Skopjē (Dienvidslāvija).
Močidzuki
Močidzuki (ja) ir japāņu cilmes uzvārds. Cilvēki ar šo uzvārdu:
Kovačs
Kovačs (hu, sk, hr, ro, sr — 'kalējs'; sieviešu dzimtē Kovača) ir slāvu cilmes uzvārds. Cilvēki ar šo uzvārdu:
Johans Tīrgarts
Johans Tīrgarts (de; dzimis 1380. gadā, miris ) bija Kurzemes bīskaps no 1425. līdz 1456. gadam un Vācu ordeņa brālis.
Cēlies no Dancigas dzimtas. Mācījās Prāgā, Boloņā un Leipcigā. Vācu ordenī no 1419. gada. Pārņēma Kurzemes bīskapa funkcijas pēc bīskapa Gotšalka Šutes nāves. No 1426. līdz 1433. gadam uzturējās ārzemēs, Vācijā un Itālijā, kur risināja politiskus jautājumus, tostarp īsu brīdi piedalījās Bāzeles koncilā.
Bērzubeka
Bērzubeka jeb bērzu beka ir nosaukums sešām Latvijā sastopamām lācīšu ģints sēnēm:
Bižas ezers (Andrupenes pagasts)
Bižas ezers (arī Biža ezers) ir sekls caurteces ezers Krāslavas novada Andrupenes pagastā. Izvietojies pagasta ziemeļdaļā, Rāznas nacionālā parka teritorijā. Krasti slīpi, lēzeni; dibens dūņains, dūņu slānis >3 m, iegūst sapropelis. Ezerā 6 salas ar kopējo platību 2,5 ha, lielākā no tām — Liepu sala. Ietek 8 strauti un grāvji, kā arī Olusņica no Oloveca ezera; iztek Balda. Mīt asaris, rudulis, rauda, līdaka, līnis, sudrabkarūsa, karūsa, plaudis, plicis, vēdzele, ķīsis, rotans. Ir peldvieta, atpūtas vieta. Gar ezera ziemeļaustrumu galu iet autoceļš P57.
Hundzehu
12. gadsimtā ezera platība palielinājās četras reizes, kad tam cauri plūstošā Huaihe vairs nevarēja pa veco gultni notecēt uz jūru un izplūda Dzjanhuai līdzenumā. Huanhes upe pēc kārtējiem paliem bija mainījusi savu izeju uz jūru, par jauno noteci izmantojot Huaihes lejteci. Huanhes ar alūviju bagātais ūdens īsā laikā izveidoja sanesu slāni, kas liedza Huaihes ūdeņiem noplūst pa veco gultni, kā rezultātā tika applūdinātas ievērojamas teritorijas, ieplakās izveidojot vairākus ezerus, lielākais no kuriem ir Hundzehu. Rezultātā Huaihe izlauza ceļu dienvidu virzienā uz Jandzi. Tagadējais ezera apjoms izveidojās pēc kārtējiem paliem 1680. gadā, kad tika pilnībā nopludināta Sidžou pilsēta kā arī netālais 14. gadsimta Minu mauzolejs, kuru no jauna atklāja tikai 1960. gados.
Ezera ūdeņu novadīšanai izbūvēti vairāki kanāli, ezera līmenis tiek regulēts ar aizsprostiem.
COVID-19 pirmais saslimstības vilnis Latvijā
COVID-19 pirmais saslimstības vilnis Latvijā bija pirmais COVID-19 saslimstības pieauguma paaugstinājums COVID-19 pandēmijas laikā Latvijā, kas sākās ar pirmās SARS-CoV-2 inficētās pacientes diagnosticēšanu. Saslimušo skaits sāka strauji pieaugt kopš 8. marta, visi inficētie bija 7. martā ar "airBaltic" lidmašīnu atlidojuši no COVID-19 pandēmijas skartās Milānas lidostas kopā ar 39 pasažieriem, tostarp 25 no Latvijas. 2020. gada 12. martā Latvijas Republikas Ministru prezidents Krišjānis Kariņš izsludināja visā valsts teritorijā ārkārtējo situāciju no 2020. gada 12. marta līdz 14. aprīlim.
14. martā Latvijas Slimību profilakses un kontroles centrs (SPKC) sāka publicēt statistikas datu atspoguļojumu par COVID-19 saslimšanas gadījumu izplatību Latvijas reģionos, bet no 20. marta arī Latvijas novados. 3. aprīlī RAKUS Latvijas Infektoloģijas centrā nomira pirmā ar SARS-CoV-2 inficētā Latvijas paciente (99 gadus veca sieviete).
Avots: Slimību profilakses un kontroles centrs
Preventīvie pasākumi
2. februārī ar Francijas lidmašīnu no Uhaņas evakuēja arī vienu Latvijas pilsoni, kas iespējamās SARS-CoV-2 vīrusa infekcijas inkubācijas periodu pavadīja ārpus Latvijas. 2020. gada 3. februārī Latvijas Republikas Veselības ministrija oficiāli skaidroja, ka SPKC turpina sekot epidemioloģiskās situācijas attīstībai un veiktajiem pasākumiem saistībā ar jaunā koronavīrusa (2019-nCoV) izraisīto uzliesmojumu. Slimību profilakses un kontroles centrs (SPKC) sadarbībā ar Neatliekamās medicīniskās palīdzības dienestu aktivēja epidemioloģisko uzraudzību agrīnai ievesto gadījumu atklāšanai, izolēšanai, diagnostikai un pretepidēmijas pasākumu veikšanai 2019-nCoV infekcijas izplatīšanās ierobežošanai, kā arī datu apmaiņai ar PVO, ECDC un Eiropas Komisiju. SPKC izplatīja rekomendācijas ārstniecības iestādēm un ārstiem nekavējoties ziņot, ja ir akūtas respiratoras saslimšanas gadījumi personai, kura 14 dienu laikā pirms saslimšanas apmeklējusi Uhaņu vai bijusi kontaktā ar slimnieku, kurš saslimis pēc ceļojuma uz Uhaņu. Vienlaikus arī paši pacienti tika aicināti ziņot ārstniecības personālam par novērotajiem simptomiem — attiecīgi informējot savu ģimenes ārstu, vai arī Neatliekamās medicīniskās palīdzības dienestu (NMPD), kam šādiem gadījumiem ir izstrādāts rīcības algoritms.
5. februārī Krīzes vadības padome premjerministra Krišjāņa Kariņa vadībā paziņoja, ka visi Latvijas dienesti, sākot no Neatliekamās medicīniskās palīdzības dienesta līdz Valsts robežsardzei, ir gatavi sastapties aci pret aci ar jauno koronavīrusu, ja gadījumā būs aizdomas, ka kāds Latvijas iedzīvotājs vai viesis ir inficēts ar vīrusu 2019-nCoV. Latvijā līdz paziņojumam bija veiktas analīzes četriem pacientiem ar aizdomām par koronavīrusu, bet nevienā gadījumā slimība netika apstiprināta. Tika izplatīts aicinājums izvērtēt, vai būtu lietderīgi apmeklēt Ķīnu, bet, ja pieaugušais vai bērns ir atgriezies no Ķīnas, aicināja 14 dienas palikt mājās un novērot situāciju, informējot par to ģimenes ārstu. Lidostā Rīga izvietoja informāciju, aicinot cilvēkus, kuriem ir saslimšanas pazīmes, vērsties pie ārsta vai zvanīt 113, kā arī vērsties īpaši izveidotā punktā.